Iza ogledala

predmet, metafora i simbol

Maaret Koskien, profesorica filmskih znanosti sa Štokholmskog sveučilišta je u svojoj disertaciji Ogledala i ogledanje (1993) prikazala kako se motiv ogledala ponavlja u Bergmanovim filmovima. I drugi su to ranije primijetili, ali samo je ona sustavno proučila sva ogledala koje je Bergman postavio pred svoje likove i gledatelje.

Motiv ogledala je prisutan već u prvom Bergmanovom filmu Kriza (1945) Bergmanova ogledala poprimaju značajne kvalitete, vide više nego mi vidimo, vide što leži ispod maski (*Žeđ*). Koristi ih i kako bi gledateljima prikazao unutarnji svijet likova (*Ljetna međuigra*). Slike u ogledalima nekada postaju metafore za prikazivanje stvarnih ili iluzornih varijanti likova (*Persona*). Ogledalo je značajno i u Bergmanovom zadnjem filmu *Nakon probe* u kojem kao i u prethodnim filmovima ogledalo predstavlja alat u kojem likovi vide svoje odraze na više od jednog načina.

Bergmanovi likovi često se nalaze u stanju, između pričinjavanja i postojanja, izmišljenog ili stvarnog, a ogledala postaju portali između stvarnosti i mašte. Za redatelja koji je tako opčinjen pitanjem tko je on zapravo, i tko su drugi, nejasan i jasan odraz u ogledalu čini kompletnu sliku.